Predlog SKLEP EVROPSKEGA PARLAMENTA IN SVETA o uporabi Solidarnostnega sklada EU /* COM/2011/0792 konč. */





OBRAZLOŽITVENI MEMORANDUM Medinstitucionalni sporazum z dne 17. maja 2006[1] poleg uporabe sredstev ustreznih razdelkov finančnega okvira omogoča uporabo Solidarnostnega sklada Evropske unije do letne zgornje meje v višini 1 milijarde EUR. Pogoji za upravičenost do črpanja sredstev iz Sklada so podrobno navedeni v Uredbi Sveta (ES) št. 2012/2002[2]. Na podlagi vloge Španije za pomoč iz Sklada v zvezi s potresom v regiji Murcia in vloge Italije po poplavah je bila skupna škoda ocenjena na naslednje zneske: || || || || || (v EUR) || Sprejeta neposredna škoda || Prag || Znesek na podlagi stopnje 2,5 % || Znesek na podlagi stopnje 6 % || Skupni znesek predlagane pomoči EU Španija – potres v mestu Lorca || 842,838 milijona || 3,536 milijona || 21 070 950 || – || 21 070 950 Poplave v Benečiji || 676,357 milijona || 3,536 milijona || 16 908 925 || – || 16 908 925 Skupaj || || || || || 37 979 875 Ob upoštevanju proučitve vlog[3], najvišjega možnega zneska nepovratnih sredstev iz Sklada in možnosti za prerazporeditev odobritev v okviru razdelka, v katerem so potrebni dodatni odhodki, Komisija predlaga uporabo Solidarnostnega sklada Evropske unije v skupnem znesku 37 979 875 EUR, ki se dodeli v okviru razdelka 3b finančnega okvira. Komisija s predložitvijo tega predloga za uporabo Sklada začenja poenostavljeni postopek tristranskih pogovorov, kot je določeno v točki 26 Medinstitucionalnega sporazuma z dne 17. maja 2006, za pridobitev soglasja obeh vej proračunskega organa glede potrebe po uporabi Sklada in potrebnega zneska. Komisija poziva vsako od obeh vej proračunskega organa, da o svojih namerah obvesti drugo vejo in Komisijo. V primeru nestrinjanja ene od obeh vej proračunskega organa bo sklican uradni tristranski sestanek. Komisija bo predložila predlog spremembe proračuna (PSP) za vključitev posebnih odobritev za prevzem obveznosti in odobritev plačil v proračun za leto 2011, kot je določeno v točki 26 Medinstitucionalnega sporazuma z dne 17. maja 2006. Predlog SKLEP EVROPSKEGA PARLAMENTA IN SVETA o uporabi Solidarnostnega sklada EU EVROPSKI PARLAMENT IN SVET EVROPSKE UNIJE STA – ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[4] ter zlasti točke 26 tega sporazuma, ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije[5], ob upoštevanju predlogov Komisije[6], ob upoštevanju naslednjega: (1) Evropska unija je ustanovila Solidarnostni sklad Evropske unije (Sklad), da bi izkazala solidarnost s prebivalci območij, ki so jih prizadele nesreče. (2) Medinstitucionalni sporazum z dne 17. maja 2006 omogoča uporabo Sklada do letne zgornje meje v višini 1 milijarde EUR. (3) Uredba (ES) št. 2012/2002 vsebuje določbe, v skladu s katerimi se Sklad lahko uporabi. (4) Španija je predložila vlogo za uporabo Sklada v zvezi s posledicami potresa, Italija pa je predložila vlogo za uporabo Sklada v zvezi s posledicami poplav – SPREJELA NASLEDNJI SKLEP: Člen 1 Za splošni proračun Evropske unije za proračunsko leto 2011 se Solidarnostni sklad Evropske unije uporabi za zagotovitev zneska 37 979 875 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL C 139, 14.6.2006, str. 1. [2] UL L 311, 14.11.2002, str. 3. [3] Sporočilo Komisiji SEC(2011) 1383 o vlogi za uporabo Solidarnostnega sklada Evropske unije, ki jo je predložila Španija, in Sporočilo Komisiji SEC(2011) 1373 o vlogi za uporabo Solidarnostnega sklada Evropske unije, ki jo je predložila Italija. [4] UL C 139, 14.6.2006, str. 1. [5] UL L 311, 14.11.2002, str. 3. [6] UL C […], […], str. […] in UL C […], […], str. […].